als_Latn dik_Latn sag_Latn
Dominimi i Red Bull dhe i Sebastian Fetel duket se ka përfunduar. Të paktën kjo është vënë re gjatë testeve të fundit që skuadrat e Formula 1 kanë bërë në Bahrein, pasi skuadra austriake ka patur shumë probleme dhe këtë sezon vështirë se mund të duelojë për titull. Dhe i pari që e pranon këtë fakt është vetë kampioni gjerman, që nuk ka mundur të testojë ashtu si duhet makinën në Spanjë e Bahrein. Një seri problemesh kanë penguar si pilotët ashtu dhe mekanikët të punojnë me makinën dhe në garën e parë që zhvillohet këtë të diel në Melburn situata mund të jetë dramatike për kampionët. “Të përfundojmë garën do të jetë suksesi më i madh për ne. Vështirë se mund të duelojmë për të fituar këtë garë. Madje mund të shtoj se mund të marrim ndonjë pikë vetëm nëse gjysma e pilotëve nuk e mbyllin garën. Unë nuk kam asnjë iluzion për këtë garë”, ka deklaruar dje Sebastian Fetel, që pranon se problemet e evidentuara në provat e lira kanë qenë të mëdha. Edhe pronari i makinës Red Bull, Dietrih Mateshitz, ka pranur se dominimi ka përfunduar: “Sebastian ka patur një makinë fituese në 4 vitet e fundit dhe besoj se nuk do ta ketë problem të përballet me këto vështirësi. Ai, ashtu si e gjithë skuadra, do ta pranojë këtë sfidë. Si fans i Formula 1 më vjen mirë që do të ketë më shumë ekuilibër dhe më duhet të pranoj rregullat e reja”, tha dje pronari i makinës Red Bull.
Vettel: Jam me fat nëse përfundoj garën e parë0
Share.
als_Latn als_Latn eng_Latn